અમદાવાદ: માણસ જ્યારે જીવતો હોય ત્યારે જાતિ અને ધર્મનો ભેદભાવ રાખવામાં આવે છે, પરંતુ માણસનાં મોત બાદ પણ એ ભેદભાવ દૂર ન થાય તેવી લોકોમાં માનસિકતા છે. તેનો જીવંત દાખલો ઘોડાસરના ૬૦ વર્ષીય ગ્રેસમભાઇ સોલંકીનો છે. હાર્ટએટેકથી મૃત્યુ પામેલા ગ્રેસમભાઇની લાશ દોઢ મહિનાથી કોલ્ડ સ્ટોરેજમાં માત્ર એટલા માટે પડી છે કે વટવાના ખ્રિસ્તી કબ્રસ્તાનમાં દફનાવવાની પરવાનગી કબ્રસ્તાનનાં સંચાલક આપતા નથી. તેનું કારણ માત્ર એટલું જ કે કબ્રસ્તાનનું સંચાલન કેથલિક સંપ્રદાયના લોકોનાં હાથમાં છે જ્યારે ગ્રેસમભાઇ મેથોડિસ્ટ પંથના હતા.